Nariadenie Komisie (ES) č. 1227/1999
z 28. mája 1999
o technickom formáte pre prenos štatistických údajov o službách v oblasti poisťovníctva
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES, Euratom) č. 58/97 z 20. decembra 1996 o štrukturálnej podnikovej štatistike [1], naposledy zmenené a doplnené nariadením (ES, Euratom) č. 410/98 [2], najmä na jeho článok 12 bod viii),
(1) keďže nariadenie (ES, Euratom) č. 58/97 vytvorilo spoločný rámec pre vypracovávanie štatistických údajov spoločenstva o štruktúre, činnosti, výkonnosti a konkurencieschopnosti poisťovníctva v spoločenstve;
(2) keďže je potrebné bližšie určiť technický formát pre zasielanie štatistických údajov o službách poisťovníctva;
(3) keďže opatrenia ustanovené v tomto nariadení sú v súlade so stanoviskom Výboru pre štatistický program,
PRIJALA TOTO NARIADENIE:
Článok 1
Technický formát uvedený v článku 9 nariadenia (ES, Euratom) č. 58/97 je definovaný v prílohe tohto nariadenia.
Článok 2
Členské štáty budú uplatňovať tento formát pre údaje týkajúce sa referenčného roka 1996 a nasledujúcich rokov.
Článok 3
Toto nariadenie nadobúda účinnosť v 20. deň odo dňa jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 28. mája 1999